Document ID: 31993R1668

ΚΑΝΟΝΙΣΜΟΣ (ΕΟΚ) αριθ. 1668/93 ΤΗΣ ΕΠΙΤΡΟΠΗΣ της 29ης Ιουνίου 1993 για τροποποίηση των κανονισμών (ΕΟΚ) αριθ. 3477/92 και (ΕΟΚ) αριθ. 3478/92 στον τομέα του ακατέργαστου καπνού όσον αφορά τον καθορισμό ορισμένων προθεσμιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα του ακατέργαστου καπνού (1), και ιδίως τα άρθρα 7 και 11,
Εκτιμώντας:
ότι η Ιταλία και η Ελλάδα αντιμετωπίζουν διοικητικές δυσκολίες για να εφαρμόσουν τις διατάξεις του κανονισμού (ΕΟΚ) αριθ. 3478/92 της Επιτροπής της 1ης Δεκεμβρίου 1992 σχετικά με τις λεπτομέρειες εφαρμογής του καθεστώτος των πριμοδοτήσεων στον τομέα του ακατέργαστου καπνού (2), όπως τροποποιήθηκε τελευταία από τον κανονισμό (ΕΟΚ) αριθ. 1082/93 (3)- ότι πρέπει συνεπώς για τη συγκομιδή 1993 να υπάρξει η δυνατότητα για τα κράτη μέλη να μπορούν να αλλάξουν τις ημερομηνίες που προβλέπονται στον κανονισμό (ΕΟΚ) αριθ. 3478/92 για τη σύναψη και την καταχώρηση των συμβάσεων καλλιέργειας- ότι η ίδια δυνατότητα πρέπει να δοθεί επίσης για την κατάθεση και την καταχώρηση της δηλώσεως καλλιέργειας-
ότι κατά συνέπεια πρέπει επίσης να τροποποιηθεί ο κανονισμός (ΕΟΚ) αριθ. 3477/92 της Επιτροπής της 1ης Δεκεμβρίου 1992 σχετικά με τις λεπτομέρειες εφαρμογής του καθεστώτος των ποσοστώσεων στον τομέα του ακατέργαστου καπνού για τις συγκομιδές 1993 και 1994 (4), όπως τροποποιήθηκε τελευταία από τον κανονισμό (ΕΟΚ) αριθ. 1082/93, όσον αφορά την προθεσμία για τη δεύτερη διανομή των πιστοποιητικών καλλιέργειας ή των βεβαιώσεων των ποσοστώσεων που δεν χρησιμοποιήθηκαν-
ότι οι εν λόγω ενέργειες πρέπει να γίνουν το ταχύτερο δυνατόν-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η τελευταία πρόταση του άρθρου 11 παράγραφος 3 του κανονισμού (ΕΟΚ) αριθ. 3477/92 αντικαθίσταται από το ακόλουθο κείμενο:
"Ωστόσο, για τη συγκομιδή 1993, επιτρέπεται στην Ελλάδα και στην Ιταλία να παρατείνουν την προθεσμία της 1ης Μαΐου έως τις 11 Ιουνίου".
Άρθρο 2
Ο κανονισμός (ΕΟΚ) αριθ. 3478/92 τροποποιείται ως εξής:
1. Η τελευταία πρόταση του άρθρου 3 παράγραφος 1 αντικαθίσταται από το ακόλουθο κείμενο:
"Για τη συγκομιδή 1993, επιτρέπεται στην Ελλάδα και στην Ιταλία να παρατείνουν τις προθεσμίες της 14ης Απριλίου και της 10ης Μαΐου έως τις 25 Μαΐου και 21 Ιουνίου αντιστοίχως."
2. Η τελευταία πρόταση του άρθρου 3 παράγραφος 2 αντικαθίσταται από το ακόλουθο κείμενο:
"Ωστόσο, για τη συγκομιδή 1993, επιτρέπεται στην Ελλάδα και στην Ιταλία να παρατείνουν τις προθεσμίες της 1ης και της 20ής Μαΐου έως τις 11 Ιουνίου και 30 Ιουνίου αντιστοίχως."
3. Η τελευταία πρόταση του άρθρου 5 παράγραφος 1 αντικαθίσταται από το ακόλουθο κείμενο:
"Ωστόσο, επιτρέπεται στην Ελλάδα και στην Ιταλία να παρατείνουν την προθεσμία της 14ης Απριλίου έως τις 25 Μαΐου."
4. Η τελευταία πρόταση του άρθρου 5α παράγραφος 4 αντικαθίσταται από το ακόλουθο κείμενο:
"Ωστόσο, επιτρέπεται στην Ελλάδα και στην Ιταλία να παρατείνουν την προθεσμία της 1ης Μαΐου έως τις 11 Ιουνίου."
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 14 Μαΐου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουνίου 1993.

Labels: 3
18
17
11